
ΤΕΥΧΟΣ ΔΕΥΤΕΡΟ 


Αρ 


. Φύλλου 2754 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση άδειας ίδρυσης Ιδιωτικού Σχολείου 
Πρωτοβάθμιας Εκπαίδευσης - Συστεγαζόμενου 
Νηπιαγωγείου με ΜΦΠΑΔ. 

2 Τροποποίηση της αριθμ. Φ253/193309/Α5/ 
27-11-2015 υπουργικής απόφασης «Πρόσβαση 
στην Τριτοβάθμια Εκπαίδευση υποψηφίων με 
τις Πανελλαδικές Εξετάσεις Γενικού Λυκείου του 
ν. 4186/2013 (ΦΕΚ193 Α72013), όπως τροποποιή¬ 
θηκε και ισχύει.» (ΦΕΚ 2647 Β79-12-2015.) 

3 Ορισμός των Διευθυντών των Δημοσίων Μουσεί¬ 
ων του άρθρου 21 τουπ.δ. 104/2014 "Οργανισμός 
Υπουργείου Πολιτισμού και Αθλητισμού" ως δευ- 
τερευόντων διατακτών για την ανάληψη υποχρε¬ 
ώσεων σε βάρος πιστώσεων, οι οποίες τίθενται 
στη διάθεσή τους κατ' εντολή του κύριου διατά- 
κτη. 


ΑΠΟΦΑΣΕΙΣ 

Αριθ. 128396/Ν1 (1) 

Τροποποίηση άδειας ίδρυσης Ιδιωτικού Σχολεί¬ 
ου Πρωτοβάθμιας Εκπαίδευσης - Συστεγαζόμε¬ 
νου Νηπιαγωγείου με ΜΦΠΑΔ. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις ισχύουσες διατάξεις του ν. 682/1977 (244 Α'). 

2. Τις διατάξειςτης υποπαρ. Θ3,της παρ. Θτου άρθρου 
πρώτου του ν. 4093/2012 (222 Α') «Έγκριση Μεσοπρό¬ 
θεσμου... 2013-2016», όπως τροποποιήθηκαν από τις 
διατάξεις του άρθρου 30 του ν. 4111/2013 (18 Α') «Συ- 
νταξιοδοτικές ρυθμίσεις... και άλλες επείγουσες διατά¬ 
ξεις» και όπως αντί καταστάθηκαν από τις διατάξεις του 
άρθρου πρώτου του ν. 4152/2013 (107 Α')«Επείγοντα 
μέτρα εφαρμογής... και 4127/2013», του άρθρου 33 του 
ν. 4186/2013 (193 Α') «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις», της παρ.3 του 


άρθρου έκτου του ν. 4218/2013 (268 Α') «Κύρωση της 
Πράξης Νομοθετικού Περιεχομένου... και άλλες δια¬ 
τάξεις»,του άρθρου 11 του ν. 4229/2014 (8 Α') «Άδεια 
εγκατάστασης και λειτουργίας χώρου παραστάσεων... 
και άλλες διατάξεις» και του άρθρου 48 του ν. 4264/2014 
(118 Α') «Άσκηση εμπορικών δραστηριοτήτων και άλλες 
διατάξεις». 

3. Τη με αριθμ. πρωτ. 10135/18-11-2012 υπουργική 
απόφαση «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παρ. Θ του πρώτου άρθρου του 
ν. 4093/2012» (3057 Β'), όπως τροποποιήθηκε και ισχύ¬ 
ει με την με αριθμ. πρωτ. 34566/ΙΑ/12-03-2013 κοινή 
υπουργική απόφαση (756 Β'). 

4. Την με αριθμ. πρωτ. 151678/ΙΑ/3-12-2012 υπουργική 
απόφαση «Καθορισμός απαιτούμενων δικαιολογητικών 
.. ΝΠΔΔ» (3324 Β'), όπως τροποποιήθηκε και ισχύει με 
την με αριθμ. πρωτ. 84151 /IΑ/20-06-2013 υπουργική 
απόφαση(1584 Β'). 

5. Τις από 23-06-2017 και 06-07-2017 αιτήσεις του 
προέδρου του Καψιλείου Ιδρύματος καθώς και της κα. 
Μακρίδου Χρυσάνθης νομίμου εκπροσώπου του ανα- 
φερόμενου Ιδρύματος για τροποποίηση της άδειας λει¬ 
τουργίας του Ιδιωτικού Συστεγαζόμενου Νηπιαγωγείου 
ως προς τον νόμιμο εκπρόσωπο. 

6. Την με αριθμ. πρωτ. 153782/Δ1/20-09-2016 (3129 
Β729-09-2016) υπουργική απόφαση Χορήγησης άδειας 
Ιδιωτικού Σχολείου Πρωτοβάθμιας Εκπαίδευσης - Ιδιω¬ 
τικού Συστεγαζόμενου Νηπιαγωγείου με ΜΦΠΑΔ «Ιδιω¬ 
τικό Συστεγαζόμενο Νηπιαγωγείο - Ο ΑΓΙΟΣ ΚΗΡΥΚΟΣ». 

7. Την με αριθμ. πρωτ. 63/07-04-2017 απόφαση του 
Δ,Σ.του ΚΑΨΙΛΕΙΟΥ ΚΟΙΝΩΦΕΛΟΥΣ - ΙΕΡΑΠΟΣΤΟΛΙΚΟΥ 
ΚΑΙ ΠΝΕΥΜΑΤΙΚΟΥ ΙΔΡΥΜΑΤΟΣ «Ο ΑΓΙΟΣ ΚΗΡΥΚΟΣ» 
σχετικά με την αντικατάσταση της Μακρίδου Χρυσάνθης 
νομίμου εκπροσώπου του προαναφερόμενου Ιδρύματος 
από την Ανδρεάκη Ειρήνη. 

8. Το π.δ. 125/2016 (ΦΕΚ 210 τ.Α'05-11 -2016) διο¬ 
ρισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το π.δ. 114/2014«Οργανισμός Υπουργείου Παιδείας 
και Θρησκευμάτων» (ΦΕΚ 181 Β729-08-2014). 

10. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2754/07.08.2017 


Τροποποιούμε την με αριθμ. πρωτ. 153782/Δ 1 / 
20-09-2016 (3129 Β729-09-2016) άδεια του «Ιδιωτικού 
Συστεγαζόμενου Νηπιαγωγείου - Ο ΑΓΙΟΣ ΚΗΡΥΚΟΣ » 
ως προς τον νόμιμο εκπρόσωπο, ως εξής: 

Από το σχολικό έτος 2017-2018, χορηγούμε στο ΚΑ- 
ΨΙΛΕΙΟ ΙΕΡΑΠΟΣΤΟΛΙΚΟ ΚΑΙ ΠΝΕΥΜΑΤΙΚΟ ΙΔΡΥΜΑ - Ο 
ΑΓΙΟΣ ΚΗΡΥΚΟΣ άδεια Ιδιωτικού Συστεγαζόμενου Νη¬ 
πιαγωγείου με ΜΦΠΑΔ για μία (1) αίθουσα διδασκαλίας 
στο Ισόγειο δυναμικότητας είκοσι οκτώ (28) νηπίων και 
νόμιμη εκπρόσωπο στο ΥΠ.Π.Ε.Θ.την Ανδρεάκη Ειρήνη. 

Ο διακριτικός τίτλος ίδρυσης και λειτουργίας του 
Ιδιωτικού Συστεγαζόμενου Νηπιαγωγείου με ΜΦΠΑΔ 
είναι: «Ιδιωτικό Συστεγαζόμενο Νηπιαγωγείο - Ο ΑΓΙΟΣ 
ΚΗΡΥΚΟΣ». 

Το Ιδιωτικό Συστεγαζόμενο Νηπιαγωγείο λειτουργεί 
επί των οδών Σάμου και Πηγάσου 19, στο Μαρούσι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Ιουλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθ. Φ.253/126152/Α 5 (2) 

Τροποποίηση της αριθμ. Φ253/193309/Α5/ 
27-11 -2015 υπουργικής απόφασης «Πρόσβαση 
στην Τριτοβάθμια Εκπαίδευση υποψηφίων με 
τις Πανελλαδικές Εξετάσεις Γενικού Λυκείου του 
ν. 4186/2013 (ΦΕΚ193 Α72013), όπως τροποποι¬ 
ήθηκε και ισχύει.» (ΦΕΚ 2647 Β79-12-2015.) 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 6 και 7 του άρθρου 42 του 
ν. 4186/2013 (ΦΕΚ 193 Α') «Αναδιάρθρωση της Δευ¬ 
τεροβάθμιας Εκπαίδευσης και λοιπές διατάξεις» όπως 
τροποποιήθηκαν με την παρ. 1 του άρθρου 40 του 
ν. 4342/2015 «Συνταξιοδοτικές ρυθμίσεις,... και άλλες 
διατάξεις» (ΦΕΚ 143 Α72015), και με το άρθρο 21 του 
ν. 4351/2015 (ΦΕΚ 164 Α'). 

2. Τις διατάξεις του άρθ. 3 «Εισαγωγή στην Τριτο¬ 
βάθμια Εκπαίδευση αποφοίτων Γενικού Λυκείου» του 
ν. 4327/2015 «Επείγοντα μέτρα για την Πρωτοβάθμια, 
Δευτεροβάθμια και Τριτοβάθμια Εκπαίδευση και άλλες 
διατάξεις» (ΦΕΚ 50 Α72015). 

3. Τις διατάξεις της παρ. 33 του άρθρου 39 του 
ν. 4186/2013, όπως τροποποιήθηκε με την παρ. 3 του 
άρθρου 40 του ν. 4342/2015 (ΑΊ43) και αντικαταστάθη- 
κε με την παρ. 4 του άρθρου 13 του ν. 4452/2017 (ΦΕΚ 
17 Α') 

4. Την αριθμ. Φ.253/85476/Α5/2015 υπουργική από¬ 
φαση «Ένταξη των Σχολών, των Τμημάτων και των Ει¬ 
σαγωγικών Κατευθύνσεων στα Επιστημονικά Πεδία του 
άρθρου 3 του ν. 4327/2015 (ΦΕΚ 50 Α') και συντελεστές 
βαρύτητας μαθημάτων» (ΦΕΚ 995 Β72015) όπως τρο¬ 
ποποιήθηκε και ισχύει. 


5. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

6. Τις διατάξεις του άρθ. 46 παρ. 1 και 4 του άρθ. 48 
παρ. 2 και του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). 

7. Τη με αριθμ. πρωτ. Φ1/Α/915/126135/Β1/24-7-2017 
εισήγηση της Γενικής Διεύθυνσης Οικονομικών Υπηρεσι¬ 
ών ότι δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τ ροποποιούμετην αριθμ. Φ.253/193309/Α5/27-11-2015 
υπουργική απόφαση «Πρόσβαση στην Τριτοβάθμια Εκ¬ 
παίδευση υποψηφίων με τις Πανελλαδικές Εξετάσεις Γε¬ 
νικού Λυκείου του ν. 4186/2013(ΦΕΚ 193 Α72013), όπως 
τροποποιήθηκε και ισχύει.» (ΦΕΚ 2647 Β79-12-2015), ως 
ακολούθως: 

Άρθρο μόνο 

1. Πριν από την τελευταία περίοδο του άρθρου ένα 
(1), προστίθεται εδάφιο ως εξής: 

«Υποψήφιοι που υποβάλουν Αίτηση-Δήλωση για συμ¬ 
μετοχή στις πανελλαδικές εξετάσεις ΕΠΑ.Λ. δεν μπορούν 
να υποβάλουν το ίδιο έτος Αίτηση-Δήλωση για συμμε¬ 
τοχή στις πανελλαδικές εξετάσεις ΓΕΛ.» 

2. Το εδάφιο β της παραγράφου 2 του άρθρου 4 αντι¬ 
καθίσταται ως εξής: «β) ποσοστό του 10% των θέσεων 
εισακτέων όπως ορίζεται στις σχετικές υπουργικές απο¬ 
φάσεις, για εισαγωγή σε Σχολές, Τμήματα και Εισαγωγι¬ 
κές Κατευθύνσεις Τμημάτων των Πανεπιστημίων, Τ.Ε.Ι, 
Ανωτάτων Εκκλησιαστικών Ακαδημιών, Α.Σ.ΠΑΙ.Τ.Ε., 
Ανώτερων ΣχολώνΤουριστικής Εκπαίδευσης, Ανωτάτων 
Στρατιωτικών Εκπαιδευτικών Ιδρυμάτων (ΑΣΕΙ), Ανω- 
τέρων Στρατιωτικών Σχολών Υπαξιωματικών (ΑΣΣΥ), 
Σχολών της Αστυνομικής και Πυροσβεστικής Ακαδημίας 
καθώς και της Ακαδημίας Εμπορικού Ναυτικού, χωρίς 
νέα εξέταση, με βάση τη βαθμολογία της τελευταίας εξέ¬ 
τασης τους στα πανελλαδικώς εξεταζόμενα μαθήματα 
των ημερήσιων Γενικών Λυκείων, στα ειδικά μαθήματα 
και στις πρακτικές δοκιμασίες για την πρόσβαση στην 
Τριτοβάθμια Εκπαίδευση. Το δικαίωμα αυτό μπορεί να 
ασκηθεί το επόμενο και το μεθεπόμενο έτος του έτους 
τελευταίας εξέτασης στα ανωτέρω πανελλαδικώς εξε¬ 
ταζόμενα μαθήματα, ειδικά μαθήματα και πρακτικές 
δοκιμασίες. Οι θέσεις που αντιστοιχούν στο 10% του 
αριθμού εισακτέων κατανέμονται σε ποσοστό 60% για 
τους συμμετάσχοντες στις εν λόγω εξετάσεις το αμέ¬ 
σως προηγούμενο έτος και σε ποσοστό 40% για όσους 
έχουν συμμετάσχει στην εξεταστική διαδικασία δύο 
έτη πριν από το έτος υποβολής νέου μηχανογραφικού 
χωρίς νέα εξέταση. Υποψήφιοι, οι οποίοι συμμετείχαν 
στις πανελλαδικές εξετάσεις τα δύο προηγούμενα έτη, 
εφόσον συμμετάσχουν εκ νέου έστω και σε ένα μάθημα 
στις πανελλαδικές εξετάσεις των ΓΕΛ δεν έχουν δικαίωμα 
να υποβάλουν Μηχανογραφικό Δελτίο με βάση τη βαθ¬ 
μολογία προηγούμενης εξέτασής τους για το ποσοστό 
του 10%. 







Τεύχος Β' 2754/07.08.2017 

3. Στο τέλος της περίπτωσης ϋ της παραγράφου 2 του 
άρθρου 7 προστίθεται εδάφιο ως εξής: «Οι μαθητές της 
τελευταίας τάξης ΓΕΛ που έχουν υποβάλει Αίτηση-Δή- 
λωση συμμετοχής στις πανελλαδικές εξετάσεις ΓΕΛ και 
παραπέμπονται στην ειδική εξεταστική περίοδο το δεύ¬ 
τερο δεκαπενθήμερο του Ιουνίου για λήψη απολυτηρίου, 
μπορούν να λάβουν μέρος στις Πανελλαδικές Εξετάσεις 
του ίδιου έτους και εφόσον αποκτήσουν απολυτήριο τον 
Ιούνιο του ίδιου έτους συμμετέχουν στη διαδικασία επι¬ 
λογής για εισαγωγή στην τριτοβάθμια εκπαίδευση. Στην 
περίπτωση που οι ανωτέρω μαθητές δεν αποκτήσουν 
απολυτήριο τον Ιούνιο, ύστερα από τις εξετάσεις της 
ειδικής εξεταστικής περιόδου του Ιουνίου, η συμμετοχή 
τους στις πανελλαδικές εξετάσεις θεωρείται άκυρη και 
αποκλείονται από τη διαδικασία επιλογής για την εισα¬ 
γωγή στην τριτοβάθμια εκπαίδευση. Αν ο ίδιος υποψή¬ 
φιος τον επόμενο χρόνο επιθυμεί την εισαγωγή του στην 
Τριτοβάθμια Εκπαίδευση θα πρέπει να συμμετάσχει εκ 
νέου στις πανελλαδικές εξετάσεις.» 

4. Μετά το εδάφιο γ της παραγράφου 3 του άρθρου 
7 προστίθενται εδάφια δ και ε ως εξής: «δ. Ειδικά και 
μόνο για τους υποψηφίους που έλαβαν μέρος στις πα¬ 
νελλαδικές εξετάσεις ΓΕΛ έτους 2016 και συμμετέχουν 
στη διαδικασία επιλογής ποσοστού του 10% των θέσεων 
εισακτέων χωρίς νέα εξέταση, με βάση τη βαθμολογία 
στις ανωτέρω εξετάσεις στα πανελλαδικά εξεταζόμενα 
μαθήματα των ημερήσιων ΓΕΛ, στα ειδικά μαθήματα 
και πρακτικές δοκιμασίες για την πρόσβαση στην Τρι¬ 
τοβάθμια Εκπαίδευση είτε με το σύστημα εισαγωγής 
του ν. 2525/1997 (ΦΕΚ188 Α') (παλαιό σύστημα εισαγω¬ 
γής) είτε με το σύστημα εισαγωγής που θεσπίστηκε με 
το ν. 4186/2013 (ΦΕΚ 193 Α') (νέο σύστημα εισαγωγής) 
και διεκδικούν κοινό ποσοστό θέσεων, η επιλογή τους 
γίνεται μόνο για τις Σχολές ή τα Τμήματα που έχουν δη¬ 
λώσει προτίμηση εισαγωγής και κατά φθίνουσα σειρά 
μορίων, μέχρι τη συμπλήρωση των θέσεων εισακτέων 
σε κάθε Σχολή ή Τμήμα κατά περίπτωση. Σε περίπτωση 
ισοβαθμίας δύο ή περισσοτέρων υποψηφίων στη θέση 
του τελευταίου εισαγόμενου εισάγεται ο υποψήφιος που 
έχει μεγαλύτερο άθροισμα βαθμών στα δύο μαθήματα 
με συντελεστές αυξημένης βαρύτητας της αντίστοιχης 
ομάδας προσανατολισμού ή βαθμών πρόσβασης μαθη¬ 
μάτων αυξημένης βαρύτητας κατεύθυνσης του αντίστοι¬ 
χου επιστημονικού πεδίου. Εφόσον εξακολουθούν να 
υπάρχουν ισοβαθμούντες, εισάγονται με την επιφύλαξη 
της επόμενης παραγράφου ε' όλοι οι ισοβαθμούντες. 

ε. Στην περίπτωση ισοβαθμίας με τον τελευταίο εισα- 
γόμενο σε σχολή των Ανώτατων Στρατιωτικών Εκπαιδευ¬ 
τικών Ιδρυμάτων, Υπαξιωματικών των Ενόπλων Δυνάμε¬ 
ων ή της Αστυνομικής και Πυροσβεστικής Ακαδημίας και 
μετά την εξάντληση των κριτηρίων της προηγούμενης 
παραγράφου δ, εισάγεται ο υποψήφιος που δήλωσε τη 
σχολή αυτή με προγενέστερη σειρά προτίμησης. Αν και 
πάλι υπάρχουν ισοβαθμούντες, εισάγεται αυτός που έχει 
μεγαλύτερο βαθμό στο μάθημα με το μεγαλύτερο συ¬ 
ντελεστή βαρύτητας της αντίστοιχης ομάδας προσανα¬ 
τολισμού ή κατεύθυνσης του αντίστοιχου επιστημονικού 
πεδίου». 


Η ισχύς της απόφασης αυτής αρχίζει από το σχολικό 
έτος 2016-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 24 Ιουλίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθ. ΥΠΠΟΑ/ΓΔΟΥ/29 9779/27135 (3) 

Ορισμός των Διευθυντών των Δημοσίων Μου¬ 
σείων του άρθρου 21 του π.δ. 104/2014 "Οργα¬ 
νισμός Υπουργείου Πολιτισμού και Αθλητισμού" 
ως δευτερευόντων διατακτών για την ανάληψη 
υποχρεώσεων σε βάρος πιστώσεων, οι οποίες τί¬ 
θενται στη διάθεσή τους κατ' εντολή του κύρι¬ 
ου διατάκτη. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 54 και 90 του κώδικα νομοθεσίας για 
την Κυβέρνηση και τα Κυβερνητικά Όργανα, όπως κω- 
δικοποιήθηκε και τέθηκε σε ισχύ με το άρθρο πρώτο 
του π.δ. 63/2005 "Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα" (ΦΕΚ Α'98). 

β) Του άρθρου 65 του ν. 4270/2014 «Αρχές διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) -δημόσιο λογιστικό και άλλες διατάξεις» (ΦΕΚ Α' 143), 
όπως τροποποιήθηκε και ισχύει. 

γ) Του άρθρου 30 του ν. 4465/2017 «Ενσωμάτωση στην 
εθνική νομοθεσία της Οδηγίας 2014/92/ΕΕ και άλλες δι¬ 
ατάξεις» (ΦΕΚ Α'47) 

δ) Του ν. 3861/2010 "Ενίσχυση της διαφάνειας με την 
υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο "Πρόγραμμα Διαύγεια' και άλλες διατάξεις" 
(ΦΕΚ Α' 112), όπως τροποποιήθηκε και ισχύει. 

ε) Του π.δ. 80/2016'Άνάληψη υποχρεώσεων από τους 
διατάκτες" (ΦΕΚ Α' 145). 

στ)Του π.δ. 104/2014"Οργανισμός Υπουργείου Πολιτι¬ 
σμού και Αθλητισμού"(ΦΕΚ Α' 171), όπωςτροποποιήθηκε 
και ισχύει. 

ζ) Του άρθρου 1 του π.δ. 70/2015 "Ανασύσταση των 
Υπουργείων Πολιτισμού και Αθλητισμού κ.λπ." (ΦΕΚ 
Α' 114). 

η) Του π.δ. 125/2016 "Διορισμός Υπουργών, Αναπλη¬ 
ρωτών Υπουργών και Υφυπουργών" (ΦΕΚ Α' 210). 

2. Την υπ' αριθ. 2/51290/0026/2.6.2016 (ΑΔΑ: 9637Η- 
ΩΛΦ) εγκύκλιο του Γενικού Λογιστηρίου του Κράτους 
«Παροχή οδηγιών επί της αριθ. 2/16570/0026/13.5.2016 
κοινής υπουργικής απόφασης"Καθορισμός διαδικασίας 
και εξειδίκευση μεταφερόμενων αρμοδιοτήτων από τις 
Υπηρεσίες Δημοσιονομικού Ελέγχου/Ειδικό Λογιστήριο 
στις Οικονομικές Υπηρεσίες Φορέων της Γενικής Κυβέρ¬ 
νησης" (ΑΔΑ: 6ΡΩΣΗ-ΞΝΛ, ΦΕΚ 1381/τ. Β'/17.5.2016)» 

3. Την υπ' αριθ. 2/100018/0026/30.12.2016 (ΑΔΑ: 
ΨΒΞΒΗ-ΔΤΗ) εγκύκλιο του Γενικού Λογιστηρίου του Κρά¬ 
τους "Κοινοποίηση διατάξεων σχετικά με την ανάληψη 
υποχρεώσεων από τους διατάκτες και παροχή οδηγιών" 

4. Την υπ' αριθ. ΥΠΠΟΑ/ΓΔΔΥΗΔ/ΔΔΥΟΝΕ/6785/900/ 
28/11.1.2017 απόφαση των υπουργών Οικονομικών, 
Διοικητικής Ανασυγκρότησης και Πολιτισμού και Αθλη¬ 
τισμού "Αναδιοργάνωση της Γενικής Διεύθυνσης Οικο¬ 
νομικών Υπηρεσιών του Υπουργείου Πολιτισμού και 
Αθλητισμού σύμφωνα με τις διατάξεις του άρθρου 69Γ 
του ν. 4270/2014" (ΦΕΚ Β'53) 

5. Την υπ'αριθ. ΥΠΠΟΑ/ΓΔΔΥΗΔ/ΔΔΥΟΝΕ/ΤΝΕ/42085/ 
5141/139/14/13.2.2017 απόφαση της Υπουργού Πολι¬ 
τισμού και Αθλητισμού "Ορισμός κύριου διατάκτη στο 
Υπουργείο Πολιτισμού και Αθλητισμού" (ΦΕΚ Β'458). 

6. Την υπ'αριθμ.ΥΠΠΟΑ/ΓΔΟΥ/57454/5108/24.02.2017 
απόφαση της Υπουργού Πολιτισμού και Αθλητισμού "Ορι¬ 
σμός δευτερευόντων διατακτών για την ανάληψη υποχρε¬ 
ώσεων σε βάρος πιστώσεων, οι οποίες τίθενται στη διά¬ 
θεσή τους κατ' εντολή του κυρίου διατάκτη" (ΦΕΚ Β' 676). 

7. Την υπ'αριθμ. ΥΠΠΟΑ/ΓΔΟΥ/255639/23290/3.7.2017 
απόφαση των Υπουργών Οικονομικών και Πολιτισμού 
και Αθλητισμού "Ανάθεση αρμοδιοτήτων των άρθρων 
24,26,66 και 69Γ του ν. 4270/2014 επί των δαπανών που 
διενεργούνται από τα Δημόσια Μουσεία του Υπουργείου 
Πολιτισμού και Αθλητισμού (άρθρο 21 του π.δ. 104/2014 
Όργανισμός Υπουργείου Πολιτισμού και Αθλητισμού”) στις 
Δημοσιονομικές Υπηρεσίες Εποπτείας και Ελέγχου (Δ.Υ.Ε.Ε.) 
του Γενικού Λογιστηρίου του Κράτους" (ΦΕΚ Β' 2487) 

8. Την υπ' αριθ. 2/18993/ΔΠΔΣΜ/28.2.2014 (ΑΔΑ: 
ΒΙΚΥΗ-Β03) εγκύκλιο του Υπουργείου Οικονομικών 
"Οδηγίες για την τήρηση του Μητρώου Δεσμεύσεων" και 
ειδικότερα την παρ. 3 του Κεφ. Δ"Ύύπος και διαδικασία 
απόφασης ανάληψης υποχρέωσης". 


9. Την με Α.Π. ΥΠΠΟΑ/ΓΔΟΥ/292762/26574/24.7.2017 
Εισήγηση του Γενικού Διευθυντή Οικονομικών Υπηρεσι¬ 
ών του Υπουργείου Πολιτισμού και Αθλητισμού (άρθρο 
24, παρ. 5ε, ν. 4270/2014). 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

11 .Την υφιστάμενη υπηρεσιακή ανάγκη ορθής εκτέλε¬ 
σης του προϋπολογισμού του Υπουργείου Πολιτισμού και 
Αθλητισμού σε περιφερειακό επίπεδο, αποφασίζουμε: 

Ορίζουμε τους Διευθυντές των Δημοσίων Μουσείων, 
τα οποία κατά το άρθρο 21 του π.δ. 104/2014 υπάγο¬ 
νται στη Γενική Διεύθυνση Αρχαιοτήτων και Πολιτιστικής 
Κληρονομιάς του Υπουργείου Πολιτισμού και Αθλητι¬ 
σμού και λειτουργούν σε επίπεδο Διεύθυνσης, ως εξουσι¬ 
οδοτημένα όργανα, δευτερεύοντες διατάκτες, κατά την 
έννοια του άρθρου 65 ν. 4270/2014, όπως τροποποιήθη¬ 
κε και ισχύει και του άρθρου 1 του π.δ. 80/2016, για την 
ανάληψη υποχρεώσεων σε βάρος των πιστώσεων του 
Τακτικού Προϋπολογισμού, του Προγράμματος Δημοσί¬ 
ων Επενδύσεων (Εθνικό Σκέλος, Συγχρηματοδοτούμενο, 
έργα τρίτων κ.λπ.), οι οποίες τίθενται στη διάθεσή τους 
κατ' εντολή του κυρίου διατάκτη. 

Σε περίπτωση κωλύματος ή απουσίας, τους ανωτέρω 
διατάκτες αναπληρώνουν οι εκάστοτε νόμιμοι αναπλη¬ 
ρωτές τους. 

Η υπ'αριθμ. ΥΠΠΟΑ/ΓΔΟΥ/57454/5108/24.02.2017 
απόφαση (ΦΕΚ Β'676/3.3.2017) διατηρείται σε ισχύ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 

